Qoraqalpog‘istonning Xo‘jayli tumaniga yangi hokim tayinlandi

24-yanvar kuni Xalq deputatlari Xo‘jayli tumani Kengashining navbatdan tashqari 25-sessiyasi bo‘lib o‘tdi, deb xabar beradi “KRuz.uz”.

Sessiyada Qoraqalpog‘iston Jo‘qorg‘i Kengesining raisi Musa Yerniyazov ishtirok etdi va tuman hokimi lavozimiga Qoraqalpog‘iston Vazirlar kengashi raisining sanoatni rivojlantirish, kapital qurilish, kommunikatsiyalar va kommunal xo‘jaligi masalalari bo‘yicha o‘rinbosari lavozimida ishlab kelgan Jengisbay Yembergenovni taklif etdi.
Taklif etilgan nomzod Kengash deputatlari tomonidan qo‘llab-quvvatlandi. Sessiyada Jengisbay Yembergenov Xo‘jayli tumani hokimi bo‘lib tasdiqlandi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.